Document ID: /roh_data/filtered/fineweb-2-filterrobots_roh.jsonl.gz/16705

Sco mintg'onn cumenzà er quest'onn da Son Steffan la Cuppa Spengler. Enfin Silvester sa duelleschan sis teams al pli vegl turnier d'equipas da la Svizra. Tranter ellas er il club da hockey da Tavau. Ils da Tavau vulan prender il schlantsch ord las duas davosas victorias da campiunadi sut il nov trenader Harijs Witolinsch.
La Cuppa Spengler live al Radio Rumantsch
Radio Rumantsch rapport live da divers gieus da gruppa, sco er dals mezfinals e dal final da la Cuppa Spengler.
Il di da Son Steffan stattan las suandantas partidas sin il program:
- 15:10: HC Ocelari Trinec – HK Metallurg Magnitogorsk
- 20:15: Tavau - Team Canada
En la guppa Cattini giogan sper Tavau il Team Canada sco er il representant da la liga tudestga, ils Ice Tigers da Nürnberg. En la gruppa Torriani gioga il favurit russ Metallurg Magnitogorsk cunter il club tschec Ocelari Trinec sco er ils finlandais da KalPa Kuopio.
RR actualitad 12:00